stanford-oval/wikipedia huggingface dataset:
Elizabeth Alexander

| Elizabeth Alexander> Henkilötiedot |
| --- | --- |
Koko nimi:  Frances Elizabeth Somerville Caldwell Alexander
Syntynyt: 13. joulukuuta 1908 Merton, Surrey
Kuollut: 15. lokakuuta 1958 (ikä 49)
Koulutus ja ura
Tutkinnot:  Cambridgen yliopisto
Tutkimusalue:  geologia tutkat
Elizabeth Alexander (13. joulukuuta 1908 – 15. lokakuuta 1958) oli brittiläinen geologi ja fyysikko.
Alexander, omaa sukuua Caldwell, syntyi Mertonissa, mutta vietti lapsuutensa Intiassa, missä hänen isänsä oli kemian professori. Hän oli koulussa hyvä fysiikassa ja opiskeli Cambridgessa, missä suoritti maisterin tutkinnon luonnontieteistä vuonna 1931.
Alexander suoritti tohtorin tutkinnon Cambridgen yliopistossa vuonna 1934. Hän meni naimisiin uusiseelantilaisen fyysikon Norman S. Alexanderin kansssa ja muutti miehensä kanssa Singaporeen vuonnna 1936. heille syntyi siellä kolme lasta.
Elizabeth Alexander ja lapset evakuoitiin Uuteen-Seelantiin vuonna 1942. Hän sai töitä merivoimien tutkimuslaboratoriosta, missö ttestattiin tutkien prototyyppejä. Hän tutki radioaaltojen etenemistä ilmakehässä ja Norfolkin saaren ilmiöksi kututtua tutkahäiriötä. Alexander selvitti, että ilmiö johtuu siitä että auringosta tulee säteilyä radiotaajuuksilla.
Sodan jälkeen hän palasi geologian pariin ja muutti miehensä työtehtävien mukana eri puolille maailmaa.
Alexander laati ensimmäisen tarkan geologisen kartan Singaporesta vuonna 1950.
Vuonna 1952 Alexanderit muuttivat Ibadaniin, Nigeriaan, missä Elizabeth Alexander kuoli pari kuukauttta ennen 50-vuotispäiväänsä.
Elizabeth Ann Seton

Elizabeth Ann Seton
Elizabeth Ann Bayley Seton (28. elokuuta 1774 New York – 4. tammikuuta 1821 Emmitsburg) oli yhdysvaltalainen katolinen uskonsisar, joka perusti orpoja ja löytölapsia auttavan Sisters of Charity -järjestön Yhdysvaltoihin vuonna 1809. Hän on ensimmäinen kolmentoista siirtokunnan alueella syntynyt henkilö, jonka katolinen kirkko on julistanut pyhimykseksi. Hän ei ollut lapsesta saakka katolinen vaan kääntyi katolisuuteen miehensä kuoleman jälkeen vuonna 1805. Hän on merenkulkijoiden, leskien sekä katolisten koulujen suojeluspyhimys.
Tutkimusmatkailija Charles Wilkes oli Elizabeth Ann Setonin sisarenpoika.
Quebecin parlamenttivaalit 2022

Quebecin vuoden 2022 parlamenttivaalit pidettiin 3. lokakuuta ja niissä valittiin kaikki parlamentin 125 jäsentä seuraavaksi nelivuotiskaudeksi.
Tausta ja vaalijärjestelmä

Ennen vaaleja Quebecin valtapuolue oli Coalition Avenir Québec (lyh. CAQ), joka piti hallussaan 74 paikkaa parlamentissa.
Äänioikeus vaaleissa on sellaisilla henkilöillä, jotka täyttävät seuraavat ehdot:
On rekisteröity Quebecin provinssin asukkaaksi
Vähintään 18-vuotias
Kanadan kansalainen
On ollut rekisteröity Quebecin provinssin asukas vähintään 6 kuukautta ennen vaaleja
Ei ole menettänyt poliittisia oikeuksiaan
Tulokset

| Puolue | Äänet | Osuus (%) | Paikat |
| --- | --- | --- | --- |
| CAQ | 1 685 573 | 40,98 | 90 |
| PLQ | 591 077 | 14,37 | 21 |
| QS | 634 535 | 15,43 | 11 |
| PQ | 600 708 | 14,61 | 3 |
| PCQ | 530 786 | 12,91 | 0 |
Rekisteröityneitä äänestäjiä: 6 302 789
Annettuja ääniä: 4 169 137
Hyväksyttyjä ääniä: 4 112 821
Hylättyjä/ tyhjiä ääniä: 56 316
Lähde:
Kaikki puolueenjohtajat voittivat vaalit omissa vaalipiireissään paitsi konservatiivien Duhaime, jonka puolue menetti kaikki paikkansa parlamentissa.
Erkko Virkkunen

Erkko Eljas Virkkunen (17. joulukuuta 1924 Helsinki – 15. kesäkuuta 1986) oli suomalainen arkkitehti.
Erkko Virkkusen vanhemmat olivat Helge Virkkunen ja Toini Riihimäki. Hän pääsi ylioppilaaksi Helsingin suomalaisesta normaalilyseosta 1946 ja valmistui arkkitehdiksi Teknillisestä korkeakoulusta 1954.
Virkkunen oli vuosina 1946–1953 Arkkitehtitoimisto Einari Teräsvirran palveluksessa toimistoarkkitehtinä. Hän perusti oman toimistonsa Arkkitehtitoimisto Erkko Virkkunen Ky:n Helsinkiin vuonna 1954. Toimisto siirtyi myöhemmin hänen pojalleen rakennusarkkitehti Risto Virkkuselle ja se toimii nykyisin nimellä Arkkitehtitoimisto Virkkunen & Co.
Rakennuksia

Kelloseppäkoulu ja koulun asuntola, Tapiola, Espoo 1958 (purettu)
Leivonmäen kirkko, Joutsa 1960
Auratalo-toimistorakennus, alunperin Keskinäisen vakuutusyhtiö Auran pääkonttori, Töölön tulli, Helsinki 1962
Heinolan seurakuntakeskus, Heinola 1963
Lempoisten seurakuntatalo, Lempäälä 1963
Kauniaisten vesitorni, Kauniainen 1964
Kemien seurakuntatalo, Tohmajärvi 1964
Kirkkopuiston seurakuntakoti, Hämeenkatu 5, Riihimäki 1964
Multian seurakuntakoti, Multia 1965
Otsolahden asuinalue lähikauppoineen, Espoo 1966
Haukilahden vesitorni, Espoo 1968
Lappajärven seurakuntatalo, Lappajärvi 1971
Juvan seurakuntatalo, Juva 1976
Tapulin seurakuntakoti, Tapulikaupunki, Helsinki 1978
Kellovasara-toimistorakennus, Opinkuja 2, Espoo 1987
Estadio Olímpico Chateau Carreras

| Estadio Olímpico Chateau Carreras> Estadio Córdoba |
| --- | --- |

Rakennuksen tiedot
Sijainti:  Córdoba, Argentiina
Koordinaatit:  31°22′8.24″S, 64°14′46.48″W
Rakennustyöt aloitettu:  1976
Avattu:  1978
Omistaja:  Córdoban provinssi
Kenttä:  Nurmi
Käyttäjät
 Talleres   Instituto   Belgrano 
Katsojakapasiteetti
 46 083 
Kentän mitat
 105 x 70 m 
Lisää rakennusartikkeleitaArkkitehtuurin teemasivulla
Estadio Olímpico Chateau Carreras eli Estadio Córdoba on stadion Córdoban kaupungissa Argentiinassa. Stadion rakennettiin jalkapallon MM-kilpailuja varten 1978.
Aiheesta muualla

Kuvia tai muita tiedostoja aiheesta Estadio Olímpico Chateau Carreras Wikimedia Commonsissa
Epiduraalipuudutus

Epiduraalipuudutusta käytetään etenkin synnytyskivun hoidossa.
Epiduraalipuudutus on puudutustoimenpide, jossa puudutusaine ruiskutetaan lähelle selkäydintä, selkäydintilaa ympäröivän kovakalvon ja lukinkalvon ulkopuoliseen epiduraalitilaan. Epiduraalipuudutuksella saavutetaan tunnon vyöhykemäinen heikkeneminen pistokohdan hermottamalla kehon alueella. Epiduraalipuudutusta käytetään etenkin synnytyskivun lievittämiseen, sekä tiettyjen kirurgisten toimenpiteiden yhteydessä ja joissain tapauksissa myös syöpäkivun hoidossa.
Epiduraalipuudutus ei välttämättä tee puudutettua kehonosaa täysin tunnottomaksi. Nykyään myös käytetään usein siinä määrin mietoja puuduteannoksia, että esimerkiksi potilaan jalkojen puutuminen vältetään ja itsenäinen kävely ja liikkuminen on periaatteessa mahdollista myös puudutuksen aikana.
Toimenpide muistuttaa läheisesti spinaalipuudutusta kuitenkin sillä erolla, että epiduraalipuudutuksessa puuduteaine ruiskutetaan selkäydintilan ulkopuolelle. Tällöin puudutusvaikutus alkaa hitaammin, noin 20 minuutin kuluessa puudutteen annosta. Hitaammalla vaikutuksella vältetään esimerkiksi verenpaineen äkillinen lasku, mikä voisi olla vaarallista esimerkiksi runsaan verenvuodon yhteydessä. Vaikutuksen voimakkuuden ja kohdealueen säätely on myös epiduraalipuudutuksessa helpompaa kuin spinaalipuudutuksessa.
Toimenpide

Epiduraalipuudutteen antaa aina anestesialääkäri. Ennen puudutteen antoa potilaan selkä puhdistetaan ja desinfioidaan vahvalla alkoholilla sekä pistokohdan alue rajataan steriileillä liinoilla. Myös toimenpiteen suorittava lääkäri suojaa kätensä steriileillä hanskoilla sekä käyttää kirurgista suu-nenäsuojaa.
Ennen varsinaista epiduraalipistosta pistokohtaan annetaan paikallispuudutus. Anestesialääkäri paikantaa potilaan epiduraalitilan selkänikamien välistä potilaan ollessa kyljellään tai istuma-asennossa. Potilaan ristiselkä on pistoasennossa pyöristettynä.
Epiduraalipuudutukseen käytettävä neula on esimerkiksi spinaalipuudutukseen käytettävää neulaa paksumpi, joten potilas saattaa piston yhteydessä tuntea paineen tunnetta pistokohdassa. Myös lyhytkestoiset ja ohimenevät sähköiskumaiset tunteet jaloissa ovat mahdollisia, joskin vaarattomia. Varsinaista kipua pistoon ei yleensä liity ennakoivasti annetun paikallispuudutteen ansiosta.
Usein neulan läpi potilaan epiduraalitilaan viedään muovinen katetri, joka mahdollistaa uusien puuduteaineannosten antamisen myöhemmin, mikäli puudutteen vaikutusajan jatkamiselle on tarve. Tässä vaiheessa saatetaan myös ruiskuttaa pieni koeluontoinen annos puudutusainetta, jolla tarkistetaan pistoksen onnistuminen. Varsinainen puudutusaineannos annostellaan katetrin kautta. Puudutusaine leviää epiduraalitilassa oleviin kudoksiin, joista sen vaikutus leviää edelleen kohdealueen hermoihin. Puuduttava vaikutus alkaa noin 10-20 minuutin kuluttua annostelusta. Vaikutus kestää keskimäärin pari tuntia annostelusta.
Epiduraalipuudutus voidaan myös yhdistää spinaalipuudutuksen kanssa. Tällöin potilaalle annetaan yleensä ensin spinaalipuudutus mahdollisimman nopean kivunlievityksen aikaansaamiseksi. Spinaalipuudutuksen yhteydessä epiduraalitilaan viedään katetri, joka mahdollistaa lisäpuudutteen antamisen epiduraalitilaan, mikäli puudutuksen vaikutusaikaa on tarve myöhemmin jatkaa.
Lääkeaineet

Nykyään epiduraalipuudutuksessa annetava injektio sisältää tavallisesti sekä varsinaista puudutusainetta, että kipulääkettä. Puudutusaineena voi olla esimerkiksi bupivakaiini tai ropivakaiini. Kipulääkkeenä taas käytetään esimerkiksi fentanyyliä tai alfentaniilia. Puudutusaineen ja kipulääkkeen yhdistelmän käyttö mahdollistaa tehokkaan kivunlievityksen siten, että kummankin käytetyn aineen annokset voidaan pitää kohtalaisen pieninä.
Aiemmin epiduraalipuudutus on suoritettu suuremmalla puuduteaineannoksella, jolloin puuduttava vaikutus on saattanut levitä laajemmalle alueelle kuin mikä on tarkoituksenmukaista. Esimerkiksi jalkojen tarpeeton puutuminen on estänyt potilaan liikkumisen ja kävelyn puudutuksen vaikutusaikana.
Haittavaikutukset

Epiduraalipuudutus on yleensä turvallinen ja hyvin siedetty toimenpide. Mahdollisia haittavaikutuksia ovat verenpaineen hetkellinen lasku, riittämätön tai vain toispuoleinen puutuminen, sekä liian voimakas tai liian laaja puutuminen.
Puudutusaineen rinnalla usein annettava opioidipohjainen kipulääke saattaa myös aiheuttaa ohimeneviä haittavaikutuksia. Näitä voivat olla kutina, pahoinvointi, huimaus tai väsymys.
Puerto Maderon katurata

| Puerto Madero Street Circuit |
| --- | --- |

Sijainti:   Puerto Madero, Buenos Aires, Argentiina
Aikavyöhyke:  UTC-3
Valmistumisvuosi:  2015
Radan pituus:  2,479 km
Mutkia:  12
Rataennätys:  1.09,467  Felix Rosenqvist, Mahindra Racing, 2017
Suurimmat tapahtumat:  Formula E
Formula E
Kilpailun pituus:  37 kierrosta, 90,28 km
Ensimmäinen ePrix:  2015
ePrix’itä ajettu:  3
Eniten voittoja:   António Félix da Costa  Sam Bird  Sébastien Buemi (1)
Puerto Madero Street Circuit eli Puerto Maderon katurata on katurata Puerto Maderossa Buenos Airesissa Argentiinassa.
Se valmistettiin vuodeksi 2015 Formula E -sarjan osakilpailua varten. Radalla kilpailtiin ensimmäistä kertaa 10. tammikuuta 2015.
Voittajat > Formula E

| Kausi | Kuljettaja | Talli | Raportti |
| --- | --- | --- | --- |
| 2014–2015 |  António Félix da Costa |  Amlin Aguri | Raportti |
| 2015–2016 |  Sam Bird |  DS Virgin Racing | Raportti |
| 2016–2017 |  Sébastien Buemi |  Renault e.dams | Raportti |
Aiheesta muualla

Kartta ja radan historiaa
Powerless (Say What You Want)

| ”Powerless (Say What You Want)” Nelly Furtado |
| --- | --- | --- |

Singlen tiedot
 Albumilta: Folklore
 A-puoli: ”Força”
 Äänitetty : 2003
 Julkaistu: 7. lokakuuta 2003
 Formaatti: CD single, digitaalinen lataus, maxi single
 Tuottaja(t): Track & Field, Nelly Furtado
 Tyylilaji: Pop
 Kesto: 03.53
 Levy-yhtiö: DreamWorks, Interscope
Nelly Furtadon muut singlet
| ”Fotografía” 2003 | ”Powerless (Say What You Want)” 2003 | ”Try” 2004 |
Powerless (Say What You Want) on Nelly Furtadon, Gerald Eatonin ja Brian Westin sanoittama pop-kappale Furtadon toiselta, Folklore-studioalbumilta. Kappale sisältää samplen Malcolm McLarenin "Buffalo Galsistä", jonka sanoittivat Anne Dudley, Trevor Horn ja Malcolm McLaren. Sen tuottivat Furtado sekä Track & Field ja se julkaistiin albumin johdantosinglenä Pohjois-Amerikassa lokakuussa sekä kansainvälisesti joulukuussa 2003. Kappaleella esiintyy myös banjonsoittaja Béla Fleck.
Käännös suomeksi
Powers Boothe

| Powers Boothe |
| --- | --- |
 Powers Boothe Sin Cityn ensi-illassa vuonna 2005.
Henkilötiedot
Koko nimi:  Powers Allen Boothe
Syntynyt: 1. kesäkuuta 1948 Snyder, Texas, Yhdysvallat
Kuollut: 14. toukokuuta 2017 (68 vuotta) Los Angeles, Kalifornia, Yhdysvallat
Näyttelijä
Aktiivisena:  1977–2017
Merkittävät roolit:  Jim Jones (Guyana Tragedy: The Story of Jim Jones) Lex Luthor (Superman: Brainiac Attacks) Cy Tolliver (Deadwood) Noah Daniels (24) Gideon Malick (The Avengers, S.H.I.E.L.D. Agentit)
Palkinnot
 Emmy (1980) 
Aiheesta muualla
IMDb 
Elonet
Powers Allen Boothe (1. kesäkuuta 1948 Snyder, Texas – 14. toukokuuta 2017 Los Angeles, Kalifornia) oli yhdysvaltalainen näyttelijä, joka tunnetaan mm. Jim Jonesin roolista elokuvassa Guyana Tragedy: The Story of Jim Jones (1980), josta hän voitti Emmy-palkinnon. Muita tunnettuja elokuvia, joissa Boothe esiintyi, ovat esimerkiksi Punainen vaara, Tombstone, Äkkikuolema, Nixon, Con Air – lento vapauteen ja Sin City.
Boothe kuoli haimasyöpään sunnuntai-aamuna Los Angelesissa 14. toukokuuta 2017. Hänet haudattiin Deadwoodin hautausmaalle Deadwoodin maaseudulla, joka sijaitsee Panolan piirikunnassa Itä-Carthagessa Itä-Texasissa.[lähde? ]
Quebecin kansalliskirjasto ja -arkisto

| Quebecin kansalliskirjasto ja -arkisto> Bibliothèque et Archives nationales du Québec |
| --- | --- |

 Sisäänkäynti vuonna 2002 valmistuneeseen, vuonna 2005 yleisölle avattuun pääkirjastoon Grande Bibliothèque.
Osoite:  pääkirjasto (Grande Bibliothèque): 475, boul. De Maisonneuve Est, Montréal, Quebec H2L 5C4, Kanada; hallinto ja toimipiste (BAnQ Rosemont–La Petite-Patrie): 2275 rue Holt, Montréal (Québec) H2G 3H1
Koordinaatit:  45.5156°N, 73.5638°W (pääkirjasto)
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Quebecin kansalliskirjasto ja -arkisto (ransk. Bibliothèque et Archives nationales du Québec , BAnQ) on Kanadassa Quebecin provinssissa toimiva kansalliskirjasto ja arkisto. Sen pääkirjasto sijaitsee Montréalissa, mutta kaikkiaan BAnQ:lla on 12 yleisölle avoinna olevaa toimipistettä Quebecin provinssin alueella.
Vaikka Kanadan pääkaupungissa Ottawassa toimii Kanadan kansalliskirjasto ja -arkisto, myös BAnQ on  kansalliskirjasto ja -arkisto, koska quebecilaisille on tunnustettu itsenäisen kansakunnan asema Kanadan sisällä. Organisaationa BAnQ on perustettu 31.1.2006 yhdistämällä erillisinä toimineet Quebecin kansalliskirjasto ja Quebecin kansallisarkisto.
BaAnQ on eräs VIAF-auktoriteettitunnisteita tukevista organisaatioista.
Kuvia

BAnQ:n Montrealin keskusarkisto (Gilles-Hocquart; 535 avenue Viger Est).
Sisänäkymä BAnQ:n Montrealin keskusarkiston lukusalista.
Pääkirjasto sisäpihan puolelta.
Grande Bibliothèque eli Quebecin pääkirjastotalo kadun puolelta. Montrealissa sijaitseva rakennus on BAnQ:n suurin toimipiste ja kävijåämäärältään koko Pohjois-Amerikan vilkkain yleinen kirjasto.
Sisänäkymä pääkirjastotalosta.
Pääkirjaston kansallisen (Quebec) kokoelman lukuhuone.
Aiheesta muualla

Kuvia tai muita tiedostoja aiheesta Quebecin kansalliskirjasto ja -arkisto Wikimedia Commonsissa
BAnQui? BAnQuoi? Quatre lettres et tellement de possibilités (videokiteytys BAnQ:sta) (ranskaksi) (youtu.be)
Goulet, Denis (2009) Bibliothèque et Archives nationales du Québec : un siècle d’histoire. Montréal : BAnQ et Éditions Fides, 2009. 360 p. ISBN 978-2-7621-2810-9 (kirja-arvostelu BAnQ:n historiaa käsittelevästä teoksesta) (ranskaksi) (researchgate.net)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Bibliothèque et Archives nationales du Québec
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Grande Bibliothèque
Käännös suomeksi
Käännös suomeksi
Quero ser tua

| Quero ser tua |
| --- | --- |

Kappaleen tiedot
Esittäjä(t):  Suzy
Euroviisutiedot
Vuosi:  2014
Maa:  Portugali
Sijoitus semifinaalissa:  11.
Pisteet semifinaalissa:  39
Quero ser tua (suom. Tahdon olla sinun) on portugalilaisen laulajan Suzyn kappale. Se valittiin edustamaan Portugalia Eurovision laulukilpailussa 2014 Tanskassa, voitettuaan Festival da Canção 2014 -laulukilpailun. Se kilpaili ensimmäisessä semifinaalissa, jossa se sai 39 pistettä, jäi sijalle 11 eikä päässyt finaaliin.
Estadio Municipal de Concepción

| Estadio Municipal de Concepción |
| --- | --- |

Rakennuksen tiedot
Sijainti:  Concepción, Chile
Avattu:  16. syyskuuta 1962
Remontoitu:  2013–2015
Omistaja:  Concepciónin kunta
Kenttä:  luonnonnurmi
Arkkitehti:  Mario Recordón
Käyttäjät
 Universidad de Concepción 
Katsojakapasiteetti
 33 000 
Kentän mitat
 105 x 68 metriä 
Lisää rakennusartikkeleitaArkkitehtuurin teemasivulla
Estadio Municipal de Concepción on monikäyttöstadion, joka sijaitsee Concepciónin kaupungissa Chilessä. Stadion otettiin käyttöön vuonna 1962 ja sen nykyinen yleisökapasiteetti on 33 000. Se toimii muun muassa paikallisen jalkapalloseura Universidad de Concepciónin kotikenttänä.
Stadion toimii yhtenä pelipaikkana vuoden 2015 Copa Américassa.
Aiheesta muualla

Estadio Municipal de Concepción World Stadiums -sivustolla (Arkistoitu – Internet Archive) (englanniksi)
Quero Vas

| Quero Vas |
| --- | --- |
 Quero Vas
 Koordinaatit: 45°55′22″N, 11°55′57″E 
Valtio:   Italia
Alue:  Veneto
Maakunta:  Belluno
Perustettu:  28.12.2013
Pinta-ala:  
 – Maa:  45,92 km² km²
Väkiluku (2012):  3 338 
 – Väestötiheys:  72 as./km²
Infobox OKVirheellinen NIMI-arvo: 
Quero Vas on kunta Pohjois-Italiassa Bellunon maakunnassa Veneton alueella. Kunta perustettiin vuonna 2013 kun kaksi kuntaa, Quero (2 511 asukasta), Vas (827),  yhdistyivät muodostaen Quero Vasin kunnan.
Estadio Municipal de Riazor

| Estadio Municipal de Riazor> Riazor |
| --- | --- |

Rakennuksen tiedot
Sijainti:  A Coruña, Galicia, Espanja
Koordinaatit:  43°22′7.50″N, 8°25′2.23″W
Avattu:  28. lokakuuta 1944
Remontoitu:  1982, 1995–1998
Omistaja:  A Coruñan kaupunki
Hoitaja:  Deportivo La Coruña
Kenttä:  luonnonnurmi
Arkkitehti:  Santiago Rey Pedreira
Käyttäjät
 Deportivo La Coruña 
Katsojakapasiteetti
 34 600 
Kentän mitat
 105 × 68 metriä 
Lisää rakennusartikkeleitaArkkitehtuurin teemasivulla
Estadio Municipal de Riazor, lyhyemmin Riazor on jalkapallostadion A Coruñassa Espanjassa. Se toimii jalkapalloseura Deportivo de La Coruñan kotistadionina. Stadionin kapasiteetti on 34 600. Ensimmäinen ottelu pelattiin Deportivon ja Valencian välillä, ottelu päättyi Valencian 3–2-voittoon.
Stadionilla pelattiin myös vuoden 1982 maailmanmestaruuskilpailuiden otteluita.
1982 MM-kilpailuiden ottelut Riazorilla

Riazorilla pelattiin vuoden 1982 maailmanmestaruuskilpailuiden alkulohkon yksi otteluita. Italian, Kamerunin, Perun ja Puolan välillä.
| Päivä | Kotijoukkue | Tulos | Vierasjoukkue |
| --- | --- | --- | --- |
| 15. kesäkuuta 1982 |  Peru | 0–0 |  Kamerun |
| 19. kesäkuuta 1982 |  Puola | 0–0 |  Kamerun |
| 22. kesäkuuta 1982 |  Puola | 5–1 |  Peru |
Pitkä yö

Pitkä yö (engl. The Long Night) on yhdysvaltalaisen Game of Thrones -fantasiasarjan (2011–2019) kahdeksannen ja samalla viimeisen kauden kolmas jakso ja järjestyksessään sarjan 70. jakso. Sen ohjasi Miguel Sapochnik, joka oli aiemmin ohjannut sarjassa muun muassa taistelukohtauksiin painottuvat jaksot ”Hardhome” ja ”Äpärien taistelu”. Käsikirjoittajina toimivat sarjan showrunnerit David Benioff ja D. B. Weiss.
Jaksossa on hyvin vähän dialogia, ja sen sijaan siinä esitetään suuri taistelu Yön kuninkaan johtamia Valkoisia kulkijoita ja kuolleiden armeijaa vastaan; yhteenotto on juonikuvio, jota on pohjustettu sarjassa pitkään. Jon Nietoksen ja Daenerys Targaryenin johtamat armeijat puolustavat Talvivaaraa ja samalla koko Seitsemää kuningaskuntaa. Jakso teki ennätyksen kaikkien aikojen pisimmällä yhtäjaksoisella taistelukohtauksella. Jakson tekemiseen on myös arvioitu kuluneen enemmän tunteja kuin mihinkään muuhun televisiojaksoon.
Jakso sai ensiesityksensä 28. huhtikuuta 2019. Se sai melko myönteisen vastaanoton vaikkei vastaanotto täysin vastannutkaan tekijöiden odotuksia. Jakso keräsi kritiikkiä muun muassa huomattavan tummasta värimäärittelystä.
Juoni

Talvivaarasta aiemmin karkotettu punainen papitar Melisandre palaa linnaan juuri ennen puolustustaistelun alkamista ja sytyttää dothraki-armeijan miekat tuleen, jotta näillä olisi yliote kuolleiden armeijaa vastaan. Dothraki-hyökkäys kuitenkin pysähtyy nopeasti ylivoimaisen vihollisen edessä. Samalla kun puolustajat vetäytyvät Talvivaaran muurien suojaan, Daenerys Targaryen ja Jon Nietos polttavat kuolleiden armeijaa Drogon- ja Rhaegal-lohikäärmeillä. Daenerys yrittää tuhota Yön kuninkaan, mutta tämä paljastuu immuuniksi lohikäärmeen tulelle.
Kuolleiden armeija tunkeutuu puolustusten läpi Talvivaaraan, ja Yön kuningas herättää henkiin myös linnan kryptassa olevat ruumiit. Useampi henkilö saa taistelussa surmansa: Edd Tollett, Jorah ja Lyanna Mormont, Theon Greyjoy ja Beric Dondarrion. Ennen kuin Yön kuningas ehtii tappaa pääkohteensa Bran Starkin, Arya loikkaa Yön kuninkaan kimppuun ja tuhoaa tämän valyrialaisesta teräksestä valmistetulla tikarilla; Yön kuningas kuolee tikariniskuun samalla tavoin kun Metsän lapset olivat tämän luoneet tuhansia vuosia aiemmin. Samalla valkoiset kulkijat ja koko kuolleiden armeija tuhoutuvat. Taistelun päätyttyä Melisandre kokee elämäntehtävänsä täyttyneen, riisuu kaulakorunsa ja hajoaa tomuksi Talvivaaran muurien ulkopuolella.
Näyttelijät > Päärooleissa

| 0 | 1 | 2 |
| --- | --- | --- |
|  Peter Dinklage   | … |  Tyrion Lannister   |
|  Nikolaj Coster-Waldau   | … |  Jaime Lannister   |
|  Emilia Clarke   | … |  Daenerys Targaryen   |
|  Kit Harington   | … |  Jon Nietos/Aegon Targaryen   |
|  Sophie Turner   | … |  Sansa Stark   |
|  Maisie Williams   | … |  Arya Stark   |
|  Liam Cunningham   | … |  Davos Merenverto   |
|  Carice van Houten   | … |  Melisandre    |
|  Nathalie Emmanuel   | … |  Missandei   |
|  Alfie Allen   | … |  Theon Greyjoy   |
|  Isaac Hempstead Wright  | … |  Bran Stark   |
|  John Bradley   | … |  Samwell Tarly   |
|  Hannah Murray   | … |  Neilikka   |
|  Gwendoline Christie   | … |  Brienne Tarthilainen   |
|  Conleth Hill   | … |  Varys   |
|  Rory McCann   | … |  Sandor ”Hurtta” Clegane   |
|  Jacob Anderson   | … |  Harmaa Mato   |
|  Kristofer Hivju   | … |  Tormund Jättiläisenturma   |
|  Joe Dempsie   | … |  Gendry   |
|  Iain Glen   | … |  Jorah Mormont   |
Näyttelijät > Vierailevat näyttelijät

| 0 | 1 | 2 |
| --- | --- | --- |
|  Ben Crompton  | … |  Eddison Tollett   |
|  Richard Dormer  | … |  Beric Dondarrion   |
|  Vladimir Furdik  | … |  Yön kuningas   |
|  Daniel Portman  | … |  Podrick Payne    |
|  Bella Ramsey  | … |  Lyanna Mormont   |
|  Megan Parkinson  | … |  Alys Karstark   |